Arten blir 25–30 meter høy, sjelden 40 meter. Diameteren er 60–80 cm, sjelden inntil 125 cm. barken er ganske tynn, grå på unge individer og purpur-grå på eldre. trekronen er åpen, tynn og sparsom, med litt hengende smågrener. Nålene er grågrønne, peker forover langs kvisten, og kan være litt utoverbøyd ved spissen. De 1–3 cm lange nålene har to grågrønne bånd av spalteåpninger på den ene siden. Nålene har lite lukt.